Πρόγραμμα παρακολούθησης Ταμιευτήρα Κάρλας

Το Πρόγραμμα Παρακολούθησης του ταμιευτήρα της Κάρλας, θα περιλαμβάνει τον ποιοτικό και ποσοτικό προσδιορισμό των εξής παραμέτρων:

1. Κυανοτοξίνες (12 MCs, NOD, CYN, ANA)– 20 δείγματα νερού, βιομάζας ή ιστού.

Προσδοκώμενο αποτέλεσμα:  Ανίχνευση, ταυτοποίηση και ποσοτικοποίηση κυανοτοξινών σε δείγματα νερού και ιστών έτσι ώστε να διερευνηθεί η περίπτωση τοξικότητας και η λήψη κατάλληλων μέτρων. (π.χ. αύξηση της ανανέωσης του νερού, έκδοση αποφάσεων για προστασία δημόσιας υγείας, διερεύνηση δυνατότητας αντιμετώπισης των με χημικές μεθόδους).

2. Φυτοφάρμακα (περισσότερες από 200 δραστικές ενώσεις διαφόρων ομάδων) – 8 δείγματα νερού.

Προσδοκώμενο αποτέλεσμα: Με δεδομένη την ιδιαίτερη ένταση της αγροτικής δραστηριότητας στην ευρύτερη περιοχή, διερεύνηση υπολειμμάτων στο νερό, τα επίπεδα συγκέντρωσης, διερεύνηση εν δυνάμει τοξικότηταw και λήψη μέτρων (θα υποδειχθούν από τις αρμόδιες υπηρεσίες του ΥΠΑΑΤ σε συνεργασία με τις προτάσεις του ΦΔ).

3. Άζωτο (Ν) και φώσφορος (P) – 30 δείγματα νερού.

Προσδοκώμενο αποτέλεσμα. Η διερεύνηση του ευτροφισμού που αποτελεί το κύριο πρόβλημα του ταμιευτήρα. 
Τα αποτελέσματα του έργου θα παρουσιαστούν σε έκθεση η οποία θα περιλαμβάνει εποπτική και αναλυτική παρουσίαση των αποτελεσμάτων, πιθανή συσχέτισή τους με εποχιακές παραμέτρους και ανθρωπογενείς δραστηριότητες στην ευρύτερη περιοχή, συγκριτική αξιολόγηση με βάση προηγούμενες διαθέσιμες μετρήσεις και προκαταρκτική διατύπωση πιθανών μέτρων αντιμετώπισης. Η έκθεση θα παραδοθεί εντός 1 μήνα από την ολοκλήρωση των μετρήσεων. 
Χρονοδιάγραμμα υλοποίησης των μετρήσεων: 3 μήνες
Συχνότητα και χωροθέτηση δειγματοληψιών : Τα δείγματα θα λαμβάνονται από το προσωπικό του Φ.Δ.,  ακολουθώντας το κατάλληλο πρωτόκολλο, ανά 15 ημέρες για το χρονικό διάστημα των 3 μηνών από τρεις (3) σταθμούς δειγματοληψίας του Ταμιευτήρα της Κάρλας, οι συντεταγμένες των οποίων σε ΕΓΣΑ ’87 είναι οι εξής:

1. ST1: Πελαγικός σταθμός εντός του Ταμιευτήρα  Χ=400512, Ψ=4370422.
2. ST3: Βόρειο-Ανατολική πλευρά Ταμιευτήρα-Ανάμεσα στις νησίδες της Λίμνης Κάρλας Χ=399408, Ψ=4374086.
3. ST5: Τεχνητός Υγρότοπος – Κεντρικό Τμήμα Χ=394863, Ψ=4374453.
